尹源

尹源  ， 字子漸 ， 河南人 。 世稱河內先生 。 生於宋太宗至道二年 （ 996年 ） ， 與弟尹洙皆有文名 ， 以祖蔭補三班借職 。 遷殿直 。 仁宗天聖八年 （ 1030年 ） ， 舉進士及第 ， 爲奉禮郎 ， 累遷太常博士 ， 歷知芮城 、 河陽二縣 ， 簽署孟州判官事 ， 又知新鄭縣 ， 累官通判涇州 、 慶州 。 滄州劉渙因殺部卒而被降爲密州知州 ， 尹源上書 ： “ 渙爲主將 ， 部卒有罪不伏 ， 笞輒呼萬歲 ， 渙斬之不爲過 。 以此謫渙 ， 臣恐邊兵愈驕 ， 輕視主將 ， 所繫非輕 。 ” 劉渙遂免罪並復知滄州 。 范仲淹 、 韓琦極爲賞識 。 後知懷州 。 卒於仁宗慶曆五年 （ 1045年 ） 。 著有文集六卷 。